cyanic-selkie/wikianc huggingface dataset:
Eino Altis
Katoaminen
Saamiensa tietojen perusteella vankilaviranomaiset muuttivat Alttiin statuksen valtiorikosvangista vankeusvangiksi ja merkitsivät hänet Neuvostoliiton kansalaiseksi, jonka jälkeen hänet siirrettiin Konnunsuon varavankilaan. Lokakuussa vankeinhoitolaitoksen ylijohtaja A. P. Arvelo kehotti vankilan johtokuntaa harkitsemaan Altiin ehdonalaisen epäämistä, koska hän vankikorttinsa mukaan oli ulkomaan kansalainen, eikä oleskeluluvasta ollut tietoa. Altis määrättiin kärsimään rangaistuksensa loppuun ja vapautettiin 19. tammikuuta 1942. Vankilan merkintöjen mukaan Altis lähetettiin tuolloin Joutsenon nimismiehen pakeille jatkotoimenpiteitä varten. Tämän jälkeen Alttiin olinpaikka on tuntematon, kunnes hänestä löytyy merkintä Helsingin lääninvankilan tiedoista elokuussa 1942.
Jalmari Alttiin vuonna 1968 Kansan Uutisissa julkaistun kirjoituksen mukaan Helsingin lääninvankilan johtaja Hannes Konttinen oli vastannut omaisten tiedusteluun marraskuussa 1942. Konttisen mukaan Eino Altis siirrettiin Helsingin poliisilaitokselle 28. elokuuta 1942 ja poistettiin maasta. Suomen viranomaiset luovuttivat samana päivänä Tallinnan Gestapolle 270 henkilöä ja Jalmari Altis epäili veljensä olleen heidän joukossaan. Kirjoituksen jälkeen toimittaja Hilkka Ahmala penkoi tapausta ja sai selville, että Valpon sodanaikaisen päällikön Arno Anthonin oikeudenkäynnin yhteydessä vuonna 1947 tuli esille luettelo, joka oli koottu Valpon hävittämättä jääneistä papereista. Sen mukaan Eino Altis ja 76 ulkomaiden kansalaista oli luovutettu Gestapolle 28. elokuuta 1942. Alttiin kohtaloa tutkinut kirjailija Elina Sana on löytänyt hänestä seuraavan merkinnän 31. elokuuta 1944 Stutthoffin keskitysleirille Virosta tuotujen vankien luettelosta. Alttiin henkilökorttia ei kuitenkaan ole löytynyt keskitysleirin arkistosta. Stutthoffiin saapumisen jälkeen Eino Alttiin kohtalo on tuntematon.
Rossinmaa
200px|thumb|Uuden-Seelannin vaatima alue kartalla
Rossinmaa on Uuden-Seelannin vaatima alue Antarktikselta (ja muutamilta saarilta Eteläisessä jäämeressä). Se on määritelty sektoriksi, jonka kärkipisteenä on Etelänapa, sivurajoina 160. itäinen pituuspiiri ja 150. läntinen pituuspiiri, pohjoisessa aluetta rajoittaa 60. eteläinen leveyspiiri. Alue sai nimensä James Clark Rossilta, joka löysi Rossinmeren.
Alueen pinta-ala on 450 000 km². Vertailun vuoksi mainittakoon, että Suomen pinta-ala on 337 030 km².
Uuden-Seelannin aluevaatimukset sisältävät osia Victorianmaasta, ja suurimman osan Rossin jäälautasta. Tutkimusasemat Scottin tukikohta (Uusi-Seelanti) ja McMurdon asema (Yhdysvallat) ovat nykyisin ainoita pysyvästi asuttuja paikkoja alueella, ellei mukaan lasketa Amundsenin-Scottin etelänapa-asemaa. Alueella on myös yksi lumikiitorata, Williamsin kenttä, ja riippuen vuodenajasta, kaksi jääkiitorataa. Tämä mahdollistaa pyörillä tai suksilla varustettujen koneiden laskeutumisen vuoden ympäri.
Rossinsaari, Ballenysaaret ja pieni Scottinsaari ovat osa vaatimuksia, kuten myös jään peittämä Rooseveltinsaari. Uudella-Seelannilla oli kesätukikohta Kuivan laakson alueella, nimeltään Vandan asema vuosina 1969–1995.
Greenpeace ylläpiti vuosina 1987–1992 omaa Antarktiksen asemaa Uuden-Seelannin vaatimalla alueella, Rossin saarella. Se oli nimeltään Maailman puistotukikohta. Koska se ei ollut valtiollinen tukikohta, kaikkien Antarktiksen sopimuksen allekirjoittaneiden maiden virallinen politiikka oli olla antamatta mitään tukea tai apua sille.
Aurinkolevy
Aurinkolevy (tai aurinkokompassi) on tähtinavigoinnissa käytetty työkalu, jota ainakin viikinkien tiedetään käyttäneen auringon avulla tapahtuvaan navigointiin jo ainakin 800-luvulla.
Aurinkolevy oli pyöreä levy, jonka alapuolella oli kahva ja yläpuolella puikko. Levyn yläpintaan oli kaiverrettu kaari, joka vastasi puikon varjon kärjen paikka päivän eri aikoina. Kiekon ja kaaren keskipisteiden välille vedetty suora osoitti pohjoisen ja etelän sijaintia.
Juoksenki
Juoksenki on kylä Pellon kunnassa. Se sijaitsee napapiirillä noin 30 kilometriä Pellosta etelään Tornionjoen varrella. Ruotsin puolella rajaa Ylitornion kunnassa sijaitsee Juoksengi-niminen kylä. Kylät olivat samaa kylää vuoteen 1809 asti, jolloin Suomi erotettiin Ruotsista osaksi Venäjää.
Juoksenki ja Ratasjärvi ovat monta kertaa 2000-luvun aikana halunneet irtautua Pellon kunnasta ja liittyä Ylitornion kuntaan. Liittymisestä on järjestetty kyläkyselykin. Viimeksi Juoksengin kyläyhdistys nosti asian esille keväällä 2014, kun Pellon kunta laittoi myyntiin Juoksengissa kyläläisten käytössä olleen Kattilakosken rannan.
== Nähtävyydet ja erikoisuudet == Tornionlaakson Napapiiri sijaitsee Pellon kunnassa Juoksengin kylän kohdalla.
Juoksengin lähettyvillä Ajankijärven rannalla on Niemivaaran näköalapaikka, jossa oli yksi ranskalaisen astemittausretkikunnan tukikohdista vuosina 1736-37. Retkikuntaa johti Maupertuis, joka oli Ranskan akatemian jäsen. Hän näki Niemivaaran keijujen ja haltioiden kotina.
Ratasvaaralla sijaitsevan Luontopolun varrella on "Everstin piilo". Se on piiloluola, jossa eversti Ragnar Nordström piileskeli Valpoa syyskuussa 1945.
Lähteet
66.5625°N, 23.86944°W
Ávila
Ávila on samannimisen maakunnan pääkaupunki Keski-Espanjassa, Kastilia ja Leónin itsehallintoalueella. Vuonna 2015 Ávilan väkiluku oli noin 58 000.
Ávila on tunnettu erityisesti keskiaikaisesta muuristaan, joka on Espanjan vanhin sekä 2 500 metrin pituudellaan myös pisin muuri. Sekä muuri että sen sisäpuolella sijaitseva Ávilan vanha kaupunki julistettiin vuonna 1985 kuuluvaksi Unescon maailmanperintöluetteloon.
Ávilan vanhassakaupungissa sijaitsee myös Espanjan vanhin goottilaistyylinen katedraali, jonka rakentaminen aloitettiin vuonna 1091 ja saatiin loppuun 1400-luvulla.
Ilmasto
Ávilassa on Köppenin ilmastoluokituksen mukaan viileän ja kuivan kesän välimerenilmasto. Vuoden keskilämpötila on noin 11 °C ja keskimääräinen sademäärä 400 millimetriä. Heinäkuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on tammikuu, jolloin keskilämpötila on noin 3 °C. Sateisin kuukausi on toukokuu, jolloin sataa keskimäärin noin 60 millimetriä. Heinäkuu puolestaan on kuivin kuukausi. Silloin keskimääräinen sadanta on 14 millimetriä.
Lähteet
http://www.lonelyplanet.com/spain/castilla-y-leon/avila/sights
Nick Phoenix
Nick Phoenix (s. 25. elokuuta 1967, Lontoo ) on toinen Two Steps from Hell -tuotantomusiikkiyhtiön perustajista. Two Steps from Hell -yhtiön lisäksi hän julkaissut kolme sooloalbumia, jotka ovat Speed of Sound (2013), King of One (2021) ja Wide World (2022). Hän on säveltänyt musiikkia lukuisiin kappaleisiin, sekä toiminut useissa niistä myös laulajana.
Muu elämä
Nick Phoenix syntyi 25. elokuuta 1967 Lontoossa, Iso-Britanniassa, mutta hän kasvoi New Haven CT:ssä. Phoenix opiskeli Hopkins Grammarissa ja Connecticutin yliopistossa pääaineena kirjoittamista. Phoenix opiskeli klassista pianoa 10 vuotta ja hän aloitti rockbändeissä soittamisen 12-vuotiaana.
Phoenixin poika Jack kuoli 15-vuotiaana 15. marraskuuta 2015 auto-onnettomudessa Los Anglesissa. Onettomuuden aiheutti poliisia 90 mailia karkuun ajava mies. Myöhemmin Two Steps from Hellin albumi "Vanquish" omistettiin hänen muistolleen.
Two Steps from Hell
Vuonna 2006 Phoenix perusti Two Steps from Hellin senaikaisen liikekumppaninsa Thomas Bergersen in kanssa ja he julkaisivat ensimmäisen julkisen albuminsa "Invincible" vuonna 2010. Harry Potter -franchise-, Batman-, Jurassic Park-, Star Trek- ja lukuisten Pixar-elokuvien trailerit auttoivat nostattamaan Two Steps from Hellin suosiota. Myöhemmin yhtiö on julkaissut useita kaupallisia albumeita, kuten Achangel ja Skyworld, joista jokainen noussut top 100 listalle iTunesin Soundtracks- kategoriassa. Battlecry nousi sijalle 4 sen julkistamisvuonna 2015. Vuonna 2019 Two Steps julkaisi Dragonin, joka sijoittui sijalle 5 iTunes soundtrack-kategoriassa ja sijalle 1 Googleplayssa. Two Steps From Hell on myös ollut maailman ykkössuoratoistoelokuvataiteilija vuodesta 2017 lähtien. Two Steps From Hell YouTube-kanavalla on yli 5 miljardia katselukertaa. Vuonna 2018 sekä Invincible että Battlecry saavuttivat kultaennätyksen. Phoenix esitti loppuunmyydyn Euroopan kiertueen vuonna 2022.
Speed of Sound
Speed of Sound on Phoenixin ensimmäinen sooloalbumi, joka julkaistiin 8. heinäkuuta 2013 Classics Volume One and Two Steps From Hellin ensimmäisen konsertin jälkeen. Sen kappaleet ovat hybridielektroniseen -ja orkesterigenreen kuuluvia kappaleita. Vuodesta 2022 lähtien albumi ei ole enää saatavilla.
King of One
King of One on Phoenixin toinen sooloalbumi, joka julkaistiin 15. huhtikuuta 2021, lähes kahdeksan vuotta ensimmäisen sooloalbumin jälkeen. Albumin kappeleet ovat lyriikkapainotteisia rock-kappaleita. Kappaleiden laulajia ovat Nick Phoenix, C.C. White, Kat Primeau ja Aya Peard.
Wide World
Wide World on Phoenixin kolmas sooloalbumi, joka julkaistiin 29. huhtikuuta 2022. Se sisältää lauluesityksiä Nick Phoenixilta ja C.C. Whitelta.
Underdog
Underdog on Phoenixin tuleva neljäs sooloalbumi. Huhtikuussa 2023 jokaisen kappaleen esikatselu julkaistiin Nickin verkkosivuilla. Albumilla on laulu Phoenixilta ja C.C. Whitelta. Siinä ovat myös Joel Shearer ja David Levita soittamassa kitaraa, Greg Ellis rummuissa (ja Aaron Sterling Underdogissa). Jon Joseph soittaa bassoa ja selloa Helen Nash. Nick soittaa itse myös koskettimia.
KJT Haukat
pienoiskuva|KJT Haukat pelaa kotiottelunsa tummansinisellä paidalla. pienoiskuva|KJT Haukat pelaa vierasotteluissa valkoisella paidalla.
KJT Haukat ry on Keravan, Järvenpään ja Tuusulan juniorijääkiekkoyhdistysten 1.5.2017 muodostama yhdistys, jonka jäseniä ovat Shakers Juniorit ry, Tuusulan Juniorikiekko ry, TuusKiekko ry sekä Jääurheiluseura Haukat ry. Kaikki edellä mainitut yhdistykset ovat Suomen jääkiekkoliiton jäsenseuroja. KJT Hockeyn ja Järvenpään Haukkojen yhteisjoukkueet ovat osallistuneet C2-A - ikäluokkien sarjoihin kaudesta 2015-2016 alkaen. Kauden 2018-2019 alusta KJT Haukat-joukkueilla on ollut yhtenäinen uusi peliasu ja oma logo. Joukkueita eri juniori-ikäluokissa on kahdesta kolmeen ja tasoittain ne on nimetty seuraavasti:
Yhdistyksen alaisuudessa toimii nykyisin myös naisten ja miesten edustusjoukkueet. Yhdistyksen rahaliikenne ja urheilutoiminnan päätöksenteko on alistettu Jääurheiluseura Haukat ry:n ja KJT Hockey ry:n taloudenhoitajille ja hallituksille. Yhdistyksen ikäluokat ja pelijoukkueet toimivat hallinnollisesti ja taloudellisesti sen jäsenseuran alaisuudessa, jonka toimintapaikalla joukkue toimii.
Joukkueet toimivat paikkakunnittain seuraavasti:
Virgin Galacticin onnettomuus (2014)
thumb|[[NTSB|NTSB:n tutkijaryhmä tarkastelemassa VSS Enterprisen pyrstön jäänteitä.]] Virgin Galacticin onnettomuus sattui 31. lokakuuta 2014, kun yhtiön ensimmäinen valmistunut SpaceShipTwo, VSS Enterprise, putosi Mojaven autiomaassa Kaliforniassa tehdyllä koelennolla ja sen osat levisivät laajalle alueelle.
Konetta ohjasi kaksihenkinen miehistö, joista perämies Michael Alsbury kuoli ja heittoistuinta käyttänyt kapteeni Peter Siebold loukkaantui vakavasti. Koneen valmistajan, Scaled Compositesin, mukaan testilennolla käytettiin ensimmäistä kertaa uudenlaista polttoaineseosta.
Heinäkuussa 2015 Yhdysvaltain onnettomuustutkinnasta vastaava NTSB vahvisti onnettomuuden syyksi sen, että perämies Alsbury aloitti jarrutuksen liian aikaisin, mikä johti rakenteelliseen vikaan ja sitä kautta räjähdykseen sekä maahansyöksyyn.
Onnettomuuden vuoksi kaupallisten lentojen aloittamista on lykätty. Yritys ei silti aio luopua avaruusturismisuunnitelmistaan onnettomuuden takia.
Tuttu Juttu Show
Tuttu Juttu Show (aiemmin Tuttu Juttu) on suomalainen parisuhdevisailu, jonka ideana on selvittää, kuinka hyvin pariskunnat tuntevat toisensa. Ohjelmaa esitetään MTV3-kanavalla, ja sen juontajina toimivat Timo Koivusalo ja Susanna Laine.
Alun perin Tuttu Juttu Show'ta esitettiin Yle TV2 -kanavalla vuosina 1992–2002. Timo Koivusalon juontoparina oli Joel Hallikainen kevääseen 2000 saakka, minkä jälkeen Koivusalo juonsi ohjelmaa vaihtuvien juontoparien kanssa.
Ohjelman rakenne
Tuttu Juttu Show'n kussakin jaksossa on mukana kaksi pariskuntaa. Tyypillisesti toinen pariskunnista on tavallisia suomalaisia ja toisessa ainakin toinen osapuolista on julkisuudesta tuttu henkilö.
Pariskunnille esitetään kysymyksiä, joihin pariskunnan molemmat osapuolet vastaavat tietämättä kumppaninsa vastausta. Mahdollisia kysymyksiä ovat esimerkiksi "Mikä on puolisosi lempijälkiruoka" tai "Kumpi teistä on ahkerampi kotitöissä". Jokaisesta yhtenevästä vastauksesta pariskunta saa ruusun. Eniten ruusuja kerännyt pariskunta voittaa.
Alkuperäisessä versiossa esiintyi lisäksi musiikkivieraita.
Historia
Tuttu Juttu Show sai alkunsa laivaristeilyjen ohjelmanumerosta. Timo Koivusalo ja Joel Hallikainen pyörittivät laivoilla Elämäntoveri-nimistä kilpailua pariskunnille. Televisiossa ohjelma tunnettiin aluksi nimellä Tuttu Juttu.
Vuonna 1992 yksi ohjelmaan sovituista laulajista estyi tulemasta. Koivusalo keksi, että hänen juontajaparinsa Joel Hallikainen voisi esittää Koivusalon säveltämän ja sanoittaman kappaleen "Kuurankukka". Kappaleesta tuli hitti, joka nosti Hallikaisen yhdeksi Suomen suosituimmista artisteista 1990-luvun alkupuoliskolla.
Tuttu Juttu Show päättyi vuonna 2002. Viimeinen jakso oli nimeltään Tuttu Juttu Show – koko juttu, jossa Koivusalo sekä ohjelman pianistina ja tuomarina toiminut Risto Hiltunen kertasivat ohjelman historiaa. Ohjelmaa tehtiin 393 jaksoa, ja siinä vieraili 1 572 vierasta, mm. poliitikkoja, taiteilijoita ja urheilijoita.
Tuttu Juttu Show'n jälkeen Koivusalo juonsi samantapaista Leikin varjolla -ohjelmaa vuoteen 2006 saakka. Tuttu Juttu Show palasi ruutuun uusin jaksoin vuonna 2019 MTV3-kanavalla.
Tuotantokausi 2020–2021
Juontajana toimivat Timo Koivusalo ja Susanna Laine ja ohjelman vieraina ovat:
Salaliittoteoria
Jussi Lähde väittää Lasse Lehtistä käsittelevässä kirjassaan Aidankaataja (2011), että vuonna 1994 kolme päivää ennen presidentinvaalien toista kierrosta esitetty Tuttu Jutun jakso, jossa olivat vastakkain presidenttiehdokkaat Martti Ahtisaari ja Elisabeth Rehn, olisi ideoitu Ahtisaaren kampanjatoimistossa. Jakson katsottiin yleisesti olleen merkittävä tekijä siinä, että Ahtisaari voitti vaalit.
Koivusalon mukaan idea presidenttiehdokkaiden kutsumisesta syntyi ohjelman työryhmässä jo syksyllä 1993, jolloin ehdokkaiden henkilöistä ei ollut tietoa.
Elastic Band
Elastic Band oli walesilainen 1960-luvun lopulla toiminut yhtye, joka yhdisteli musiikissaan psykedeelistä ja progressiivista rockia sekä soulia. Se aloitti uransa nimellä SilverStone, mutta muutti sittemmin nimensä ja sai vuonna 1968 levytyssopimuksen Decca Recordsilta.
Yksi yhtyeen jäsenistä oli kitaristi Andy Scott, joka myöhemmin vaikutti Sweet-yhtyeessä. Hänen lisäkseen yhtyeeseen kuuluivat vuosina 1968–1969 hänen veljensä Dave Scott (basso, saksofoni), Sean Jenkins (rummut) ja Ted Yeadon (laulu, kosketinsoittimet, puhallinsoittimet, lyömäsoittimet). Yhtye levytti kaksi heikosti menestynyttä singleä ja albumin Expansions on Life (1969). Lisäksi yhtye keikkaili Britanniassa ja esiintyi televisio-ohjelmissa. Elastic Band hajosi, kun solisti Ted Yeadon siirtyi Love Affair -yhtyeeseen Steve Ellisin tilalle.
Alkuperäiset Elastic Band -levyt ovat arvokkaita, mutta Repertoire Records julkaisi vuonna 1992 Expansions on Life -albumista CD-painoksen, jossa on lisäksi bonuskappaleina yhtyeen julkaisemat singlet. Uusi painos albumista ilmestyi 2009.
Caecilius Metellus
Caecilius Metellus oli merkittävän plebeijisuvun nimi Rooman tasavallan aikana.
Bussières
Bussières voi tarkoittaa seuraavia:
Assurnasirpal II
pienoiskuva|oikea|Assurnasirpal II Assurnasirpal II (myös Aššur-nāṣir-apli) oli muinaisen Assyrian valtakunnan kuningas vuosina 884–859 eaa. Hän laajensi Assyriaa kovin ottein. Hän seurasi isäänsä Tukulti Ninurta II:ta, vuonna 884 eaa. ja valtasi Mesopotamian ja nykyisen Libanonin aluetta.
Sotaretket
Assurnasirpal II muutti Assyrian armeijan sodankäyntitavan entistä julmemmaksi. Vihollismaiden väestöä surmattiin joukoittain, ja myös naiset ja lapset surmattiin. Taloihin ja temppeleihin vangittuja ihmisiä poltettiin. Vallattujen alueiden väestöä vietiin pakkosiirtolaisuuteen ja valloitetuille alueille perustettiin sotilaiden asuttamia siirtokuntia. Armeijaa uudistettiin liittämällä siihen ensi kertaa ratsuväkiosastoja sitten Babylonian kuninkaan Nebukadnessarin kokeilun jälkeen.
Assyrian armeijan tekemistä julmuuksista tiedetään, koska Assurnarsirpal II määräsi ne ikuistettavaksi piirtokirjoituksiin. Toteavaan tyyliin hallitsija muisteli että "Paljon vankeja minä poltin, toisten annoin elää. Muutamilta heistä hakkasin poikki kädet tai jalat, toisilta leikkasin nenän ja korvat ja monilta miehiltä puhkaisin silmät. Näiden kirjoitusten johdosta monilla nykyajan ihmisillä on kuva assyrialaisista poikkeuksellisen raakana kansana, mikä ei ole täysin paikkansa pitävää. Idässä Assyria teki monia sotaretkiä ja tunkeutui Vähä-Zabin lähteille asti.
Laajentunut valtakunta tarvitsi kunnollisen virkakoneiston. Assurnasirpal II oli taitava hallintomies ja perusti kouluja uusien virkamiesten saamiseksi.
Julma soturikuningas osoittautui yllättäen myös taiteen suosijaksi. Hänen hallintokaudeltaan ovat peräisin monet assyrialaisen reliefitaiteen parhaat saavutukset. Assurnasirpal suosi myös ulkomaisia taiteilijoita assyrialaisten taiteilijoiden ohella. Varat taiteeseen saatiin vallatuille alueille määrätystä ankarasta verorasituksesta.
Assurnarsirpalin seuraaja oli hänen poikansa Salmanassar III.
Kalhun palatsi
Assurnasirpal II rakensi ja uudisti Kalakhin (Kalhun) eli nykyisen Nimrudin assyrialaisen kaupungin käyttäen muun muassa sotavankeja. Nimrudin palatsi valmistui 879 eaa. ja silloin pidettiin juhla, johon kutsuttiin suuri määrä maan eliittiä ja tavallista kansaakin, ja ulkomaalaisiakin.
Austen Henry Layard teki kaivauksia ja löysi Assurnasirpal II:n kirjaston ja Kalhun palatsin 1840-luvulla.
Kiinanritarinkannus
Kiinanritarinkannus (Delphinium grandiflorum) on ritarinkannusten sukuun kuuluva kasvilaji. Sen varret ovat haaroittuneet ja kukinto on harva. Kukat ovat väriltään sinisiä ja lehdet ovat liuskoittuneet. Kiinanritarinkannus kukkii kesäkuulta heinäkuulle. Kasvi on 40–80 cm korkea ja se kestää hyvin talvea. Sitä tavataan luonnonvaraisena Länsi-Kiinassa ja Itä-Siperiassa.
Assurnasirpal II
Kalhun palatsi
Kalhun palatsi on nyky-Irakin huomattavimpia nähtävyyksiä. Kalhun palatsin esineistöä on näytteillä British Museumissa Lontoossa. Muutamia muita reliefejä on näytteillä Münchenissä, Japanissa ja Yhdysvalloissa.
Assurnarsirpal II:n kauden reliefit kuvaavat tarkasti yksityiskohtia, kuten esineiden ja vaatteiden ulkonäköä. Miesten parrat on kuvattu huolellisesti ja lihakset on usein kuvattu suuriksi, kuvaamaan assyrialaisten voimaa. Kasvot ovat sen sijaan melko ilmeettömiä.
Sérgio Oliveira
Sérgio Miguel Relvas de Oliveira (s. 2. kesäkuuta 1992 Paços de Brandão) on portugalilainen jalkapalloilija, pelipaikaltaan keskikenttäpelaaja. Hän on pituudeltaan 181-senttimetrinen. Hän edustaa Primeira Ligassa pelaavaa Portoa. Hän on pelannut Portugalin maajoukkueessa vuodesta 2018.
Sérgio Oliveira siirtyi FC Porton junioreihin vuonna 2002. Vuonna 2014 hän siirtyi Paços de Ferreiran joukkueeseen mutta vuotta myöhemmin Porto osti hänet takaisin. Hän on pelannut Portosta lainalla Paços de Ferreiran lisäksi Beira-Marissa, Penafielissa, belgialaisessa Mechelenissä, ranskalaisessa Nantesissa ja kreikkalaisessa PAOK:ssa. Porton edustusjoukkueessa hän pääsi pelaamaan pääsarjaa kaudella 2015–2016 ja kunnolla hän nousi pelaavaan kokoonpanoon kaudella 2017–2018. Hän on kauden 2020–2021 loppuun mennessä pelannut Portugalissa kaikkiaan 149 pääsarjaottelua ja tehnyt niissä 27 maalia. Sekä Belgian että Ranskan liigassa hän on pelannut kuusi ottelua, ja ensin mainitussa hän on tehnyt yhden maalin. Kreikan liigassa hän on pelannut 11 ottelua ja tehnyt kolme maalia. Hän voitti Portugalin-mestaruuden vuosina 2018 ja 2020 sekä Kreikan-mestaruuden vuonna 2019. Hän on pelannut Mestarien liigassa 17 ottelua, joissa hän on tehnyt kuusi maalia. Maaliskuussa 2021 hän teki kaksi maalia vierasottelussa Juventusta vastaan Porton pudottaessa Juventuksen jatkosta vierasmaalisäännöllä Mestarien liigan neljännesvälierissä. Eurooppa-liigassa Oliveira on pelannut kahdeksan ottelua.
Oliveira pelasi useissa Portugalin nuorisomaajoukkueissa. Hän pelasi kolme ottelua ja teki yhden maalin alle 19-vuotiaiden EM-kilpailuissa 2010. Hän pelasi kuusi ottelua alle 20-vuotiaiden MM-kilpailuissa 2011 Portugalin saavuttaessa hopeaa ja teki puolivälierän rangaistuspotkukilpailussa maalin Portugalin voittaessa Argentiinan. Hän pelasi Portugalin joukkueen kapteenina viisi ottelua alle 21-vuotiaiden EM-kilpailuissa 2015; Portugali saavutti hopeaa ja Oliveira oli Ruotsia vastaan pelatussa loppuottelussa vaihdettu kentältä jo ennen kuin mestaruus ratkaistiin rangaistuspotkukilpailulla. Rio de Janeiron olympialaisissa 2016 Oliveira pelasi kolme ottelua.
Oliveira pelasi Portugalin A-maajoukkueessa ensimmäisen kerran syyskuussa 2018 ystävyysottelussa Kroatiaa vastaan. Kesän 2021 EM-kilpailuissa hän pääsi vaihdosta kentälle kolmannessa alkulohko-ottelussa Ranskaa ja tappiollisessa neljännesvälieräottelussa Belgiaa vastaan. Kesäkuun 2021 loppuun mennessä hän on pelannut 13 A-maaottelua, joissa hän on neljä kertaa pelannut avauskokoonpanossa.
Bussières (Yonne)
Bussières on kunta Ranskassa Yonnen departementissa Bourgogne-Franche-Comtén alueella. Se sijaitsee noin 18 kilometriä Avallonin kaupungista kaakkoon.
Cordoisin kylässä on roomalaisen huvilan jäänteet. Kunnan alueella on 1300-luvun linna Châtelet de Villarnoux. Linna on listattu historiallisten monumenttien luetteloon. Saint-Jean-Baptisten kirkon kellotorni on vuodelta 1526.
João Palhinha
pienoiskuva|João Palhinha SC Bragan pelaajana Eurooppa-liigan karsintaottelussa elokuussa 2019. João Maria Lobo Alves Palhinha Gonçalves (s. 9. heinäkuuta 1995 Lissabon) on portugalilainen jalkapalloilija, pelipaikaltaan puolustava keskikenttäpelaaja. Hän on pituudeltaan 190-senttimetrinen. Hän edustaa Englannin Valioliigassa pelaavaa Fulhamia. Hän on pelannut Portugalin maajoukkueessa vuodesta 2021.
João Palhinha pelasi juniorina Sacavenensessa vuoteen 2012 ja siirtyi sitten Sportingiin. Hän aloitti pääsarjauransa lainalla Moreirensessa kaudella 2015–2016 ja Belenensesissa kaudella 2016–2017. Sportingissa hän pelasi ensimmäisen kerran pääsárjassa tammikuussa 2017, mutta kaudet 2018–2020 hän oli lainalla saman sarjan Bragassa. Kaudella 2020–2021 hän oli vihdoin Sportingin ykkösjoukkueen vakiokokoonpanossa; hän pelasi 32 liigaottelua, joista 28 ottelua avauskokoonpanossa. Seuraavalla kaudella hän pelasi 27 liigaottelua ja oli 23 kertaa avausksessa. Hän on kauden 2021–2022 loppuun mennessä pelannut Portugalissa kaikkiaan 164 pääsarjaottelua ja tehnyt niissä yhdeksän maalia. Hän voitti Portugalin-mestaruuden vuonna 2021 sekä Portugalin liigacupin Bragassa vuonna 2020 ja Sportingissa vuosina 2021 ja 2022. Hän pelasi sekä Mestarien liigassa että Eurooppa-liigassa kahdeksan ottelua.
Haiku (käyttöjärjestelmä)
Haiku (aiemmin OpenBeOS) on beetavaiheessa oleva, BeOS-yhteensopiva, avoimen lähdekoodin käyttöjärjestelmä. Sen kehitys aloitettiin vuonna 2001 ja ensimmäinen alphaversio julkaistiin syyskuussa 2009 ja ensimmäinen beetaversio 28. syyskuuta 2018. Haiku tukee useita kieliä, mm. suomea.
João Palhinha
Palhinha pelasi Portugalin alle 18-, alle 19- ja alle 20-vuotiaiden maajoukkueissa. Hän pelasi kaksi ottelua alle 19-vuotiaiden EM-kilpailuissa 2014. Hän pelasi Portugalin A-maajoukkueessa ensimmäisen kerran maaliskuussa 2021 kolmessa MM-karsintaottelussa, joista kolmannessa Luxemburgia vastaan hän sai peliaikaa jo yli 20 minuuttia ja teki joukkueensa kolmannen maalin. Kesän 2021 EM-kilpailuissa hän pelasi kolmannessa alkulohko-ottelussa Ranskaa vastaan toisen puoliajan tultuaan loukkaantuneen Danilo Pereiran tilalle vaihdosta kentälle ja avauskokoonpanossa 78 minuuttia tappiollisessa neljännesvälieräottelussa Belgiaa vastaan. Lokakuussa 2021 hän teki toisen maaottelumaalinsa MM-karsintaottelussa Luxemburgia vastaan. MM-kilpailuissa 2022 hän pääsi vaihdosta kentälle kolmessa alkulohko-ottelussa mutta ei pelannut enää jatkopeleissä. Kesäkuun 2023 loppuun mennessä hän on pelannut 21 maaottelua ja tehnyt niissä kaksi maalia.
Christian Fassnacht
pienoiskuva|Christian Fassnacht vuonna 2017. Christian Fassnacht (s. 11. marraskuuta 1993 Zürich) on sveitsiläinen jalkapalloilija, pelipaikaltaan keskikenttäpelaaja. Hän on vuodesta 2017 edustanut Sveitsin Superliigassa pelaavaa Young Boysia. Ensimmäiset pääsarjaottelunsa hän pelasi kaudella 2016–2017 Thunin joukkueessa. Hän on pelannut Sveitsin maajoukkueessa kahdeksan maaottelua ja tehnyt niissä kolme maalia lokakuusta 2018 alkaen. Hän kuuluu Sveitsin joukkueeseen kesällä 2021 pelattavissa EM-kilpailuissa.
Haiku (käyttöjärjestelmä)
Käyttöjärjestelmässä on avoimen lähdekoodin toteutus BeOS:in Be File System -tiedostojärjestelmästä. Toteutus otettiin myös SkyOS:ään.
Käyttöjärjestelmään on tuotu OpenBSD:stä IEEE 802.11 (WiFi) tuki. Käyttöjärjestelmään on lisätty tuki X11- ja Wayland-ikkunoinnille, jonka myötä GTK-kirjastoa käyttäviä sovelluksia voi käyttää Haikussa. Haiku ei ole Unixin kaltainen käyttöjärjestelmä, mutta siihen on lisätty tukea tietyille ominaisuuksille ja siinä on piirteitä, joita Unixin kaltaisissa käyttöjärjestelmissä esiintyy. Haiku sisältää POSIX-yhteensopivuuskerroksen.
Johan Jacob Kijk
Johan Jacob Kijk (23. syyskuuta 1706 Tukholma – 3. helmikuuta 1777 Teijo) oli kauppias, teollisuusmies, ruukinpatruuna ja Suomen ensimmäinen vuorineuvos.
Kijk syntyi Tukholmassa kultaseppä Johan Ulrik Kijkin ja Sofia Barbara Messmanin lapsena. Hän jäi jo nuorena orvoksi, mutta onnistui 12-vuotiaana pääsemään Kaarle XII:n kuolinpesäkonttorin kirjuriksi. Keväällä 1721 Kijk muutti Turkuun, jossa hän ryhtyi puotiapulaiseksi vaatekauppias Hans Scheelen liikkeeseen. Scheelen kuoltua leski jätti kauppaliikkeen Kijkin hoidettavaksi. 6. elokuuta 1730 Kijkille myönnettiin porvarisoikeudet.
Samana vuonna hän ryhtyi laivanvarustajaksi ja jatkoi sitä aina 1760-luvun lopulle saakka. Vuonna 1731 Kijk ja Johan Reinhard Heldt perustivat Turkuun Suomen ensimmäisen tupakkatehtaan. Vuonna 1733 Kijk perusti sahan Kiikalan Rekijoelle ja vuonna 1758 toisen sahan Teijon ruukin yhteyteen.
Tammikuussa 1738 Kijk ja kuusi muuta turkulaista kauppiasta vuokrasivat Perniöstä ruukkikompleksin, jonka omisti vapaaherra Claes Fleming. Kijk muutti Teijoon ja ryhtyi johtamaan ruukkien toimintaa. Vuonna 1739 hän vuokrasi Flemingiltä myös Teijon säterirusthollin ja sen aputilat. 1743 Kijk osti itselleen Teijon ja Kirjakkalan ruukit sekä niihin liittyvän maaomaisuuden. Hän osallistui myös Kiskon Orijärven kuparikaivostoimintaan. Vuonna 1755 Kijk oli osakkaana perustamassa Turun Nummelle Kupittaan tiilitehdasta.
Vuorikollegion aloitteesta kuningas Aadolf Fredrik myönsi Kijkille vuorineuvoksen arvonimen vuonna 1763. Kijk oli ensimmäinen suomalainen vuorineuvos.
Kijk oli naimisissa kolmasti. Ensimmäinen puoliso oli Hedvig Christina Schultz (s. 1711 Parainen), vihitty Paraisilla 19. marraskuuta 1734, joka kuoli jo 1735. Toinen puoliso Christina Bladh, vihitty Mustasaaressa 11. joulukuuta 1737, kuoli myös jo parin vuoden kuluttua 1739. Kolmas puoliso oli Katarina Elisabet Grubb, jonka kanssa Kijk avioitui 1740. Grubb johti Teijon ruukkia ja kartutti perimäänsä omaisuutta yli kymmenen vuoden ajan Kijkin kuoleman jälkeen.
Johan Jacob Kijk haudattiin Perniön kirkkoon. Hän oli kuitenkin ostanut itselleen hautapaikan Turun tuomiokirkosta, jonne hänen ruumiinsa siirrettiin kuukautta myöhemmin ja sijoitettiin hänen nimeään kantavaan Kijkin kuoriin.
3212 Agricola
3212 Agricola on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Mikael Agricolan mukaan.
Agricolan likimääräinen läpimitta on 7 kilometriä. Kohde sijaitsee Auringosta suunnilleen 2,26 kertaa niin kaukana kuin Maa, ja sen kierros Auringon ympäri kestää noin 3 vuotta ja 5 kuukautta.
Jamie Oliver
James Trevor Oliver (s. 27. toukokuuta 1975 Clavering, Essex) on brittiläinen ruokaohjelmistaan laajalti tunnettu kokki, tv-persoona ja ravintoloitsija.
Ura
Vuosina 2000–2011 Jamie Oliver toimi Sainsbury’s-päivittäistavarakauppaketjun mainoskasvona arviolta vähintään miljoonan euron vuosipalkkioita vastaan.
Jamie Oliver kertoo yritystensä työllistäneen 13 vuoden aikana yli 20 000 ihmistä liikevaihdon oltua samana aikana yli miljardi puntaa. Oliver lanseerasi Jamie's Italian -ravintolaketjun vuonna 2008. Vuonna 2017 ketju kuitenkin ajautui vaikeuksiin. Syyksi on mainittu muun muassa koventunut kilpailu ravintola-alalla, raaka-aineiden hintojen nousu ja Brexit. 2018 Oliverin yhtiö sulki 11 Jamie's Italian -ravintolaa Britanniassa ja sanoi irti 600 työntekijää osana ravintolaryppään pelastustoimia. Vuonna 2019 ketjun velat kasvoivat 80 miljoonan euroon. 21. toukokuuta 2019 ketju ajautui konkurssiin ja 22 kahdestakymmenestäviidestä Jamie Oliver -ravintolasta Britanniassa suljettiin. Konkurssiin haetut ravintolat olivat Britannian Jamie's Italian ravintoloita sekä Lontoon Barbecoa-pihviravintola ja cocktail-baari Fifteen. Yli 1000 työntekijää menetti työpaikkansa. Velkasaneeraus ei koskenut Jamie Oliver's Diner -ravintolaa Gatwickin lentokentällä eikä Britannian ulkopuolella toimivaa seitsemääkymmentä Jamie Oliverin franchise-ravintolaa. Yksi niistä sijaitsee Helsinki-Vantaan lentoasemalla.
Marraskuussa 2019 uutisoitiin, että Jamie Oliver -ketju aikoo perustaa 21 uutta franchise-ravintolaa Britannian ulkopuolella, 2 vuoden 2019 lopussa ja 19 vuoden 2020 aikana.
Yksityiselämä
Oliverin puoliso on Juliette Norton. Heillä on kolme tytärtä ja kaksi poikaa.
Ihmelapsi (elokuva)
Ihmelapsi on brittiläinen elokuva vuodelta 1985. Tarina liikkuu Oxfordissa ja New Yorkissa, nykyajassa ja 1930-luvun lama-ajassa. Sen päähenkilö on Alice Liddell Hargreaves, joka oli aikoinaan se pikkutyttö, jolle Lewis Carroll omisti Liisa ihmemaassa -kirjansa. Alice on elokuvassa 80-vuotias ja matkustaa New Yorkiin, mutta palaa samalla muistoissaan menneeseen aikaan.
Aleksanteri V (vastapaavi)
pienoiskuva|Vastapaavi Aleksanteri V. Piirros 1400-luvulta. Aleksanteri V, syntymänimeltään Petros Philargos (noin 1339 Neapoli – 3. toukokuuta 1410 Bologna), oli vastapaavi kymmenen kuukauden ajan vuosina 1409–1410. Hänet tunnetaan myös lisänimellä Pietro Di Candia.
Philargos liittyi nuorena fransiskaanien veljeskuntaan ja opiskeli teologiaa. Vuonna 1402 hänet vihittiin Milanon arkkipiispaksi. Paavi Innocentius VII nimitti Philargoksen kardinaaliksi sekä paavin legaatiksi Lombardiaan vuonna 1405.
Roomalaiskatolista kirkkoa vaivasi 1400-luvun alussa vakava hajaannus, joka tunnetaan nimellä suuri skisma. Kirkossa oli tuolloin kaksi kilpailevaa paavia, toinen Roomassa ja toinen Avignonissa. Kiistan ratkaisemiseksi kutsuttiin Pisaan vuonna 1409 koolle kirkolliskokous, joka yritti tehdä skismasta lopun. Pisan kirkolliskokous erotti Rooman paavi Gregorius XII:n ja Avignonin vastapaavi Benedictus XIII:n sekä valitsi yksimielisesti tuolloin 70-vuotiaan Philargoksen uudeksi paavi Aleksanteri V:ksi.
Pisan kirkolliskokous ei kuitenkaan saanut suostuteltua paavi Gregorius XII:ta ja vastapaavi Benedictus XIII:ta eroamaan. Kumpikaan paaveista ei pitänyt kirkolliskokousta laillisena eikä sen päätöksiä pätevinä. Lopputuloksena kirkossa oli kahden sijasta kolme toistensa kanssa kilpailevaa paavia.
Vuonna 1410 paavi Aleksanteri V lähetti Prahan arkkipiispa Zbynekille bullan, jossa käsketään polttaa Wycliffen harhaoppiset teokset. Paavi Aleksanteri kuoli pian tämän jälkeen hämärissä olosuhteissa. On väitetty, että Aleksanteri V:n myrkytti hänen seuraajansa, vastapaavi Johannes XXIII, mutta tästä ei ole todisteita.
Mann gegen Mann
Mann gegen Mann on Rammsteinin 22. singlejulkaisu. Se levytettiin vuonna 2005 Teldex Studionissa, Berliinissä. Kappaleesta on tehty musiikkivideo. Kappaleen teemana on miesten homoseksuaalisuus. Kappaleen nimi on saksaa ja tarkoittaa ”mies miestä vasten” tai ”mies miestä vastaan”.
Kappaleet
12″ vinyyli
Dinah Sheridan
Dinah Sheridan (17. syyskuuta 1920 – 25. marraskuuta 2012 ) oli brittiläinen näyttelijä, joka muistetaan varsinkin hänen roolistaan elokuvassa Vauhtihirmut valloillaan (1953).
Sheridan syntyi Lontoossa. Hän esiintyi elokuvissa jo 1930-luvulla, mutta teki merkittävimmät roolinsa muun muassa elokuvassa Aseman lapset (1970) ja sarjassa Don't Wait Up 1980-luvulla.
Sheridan oli neljästi naimisissa. Neljännen miehensä Aubrey Isonin kuoltua vuonna 2007 Sheridan muutti takaisin Kaliforniasta Englantiin. Hänen poikansa Jeremy Hanley istui parlamentissa vuosina 1983–1997.
Nuspirit Helsinki
Nuspirit Helsinki on vuonna 1998 perustettu suomalainen nu jazz -yhtye. Se yhdistelee elektroniseen musiikkiin vaikutteita jazzista, soulista, bossa novasta ja funkista. Yhtyeen livekokoonpanossa voi soittaa jopa 15 muusikkoa, mutta sen ydinryhmään kuuluu vain viisi.
Nuspirit Helsinki solmi vuonna 2003 yhteistyösopimuksen Nokian kanssa, josta hedelmänä syntyi Nokian 7250 -puhelimen lanseerauksessa käytetyt musiikkiraidat.
Tuotanto
Kokoelmat:
Sixties Man
Sixties Man on brittiläisen Sweet-yhtyeen kappale ja single vuonna 1980 julkaistulta albumilta Waters Edge. Se jäi alkuperäisen Sweetin viimeiseksi singleksi. Kappaleen kirjoittivat yhtyeen entinen tuottaja Pip Williams ja Peter Hutchins. Laulu käsittelee tunnustusta 1960-luvun musiikille ja ikävää Woodstockiin ja Strawberry Fieldiin.
Britanniassa singlen julkaisi Polydor ja Yhdysvalloissa Capitol. Singlen B-puolella on Britannian-painoksessa heavy-tyylinen ”Oh Yeah!” ja Amerikan-painoksessa ”Waters Edge”.
Marie
Marie on naisen etunimi. Nimi on heprealaisperäisen, Raamatusta tunnetuksi tulleen Maria-nimen (alkujaan Miriam) ranskalainen ja tšekkiläinen muoto. Ranskassa nimi äännetään /mari:/. Samoin kuin Maria muun muassa espanjankielisissä maissa, esiintyy myös Marie toisinaan miehilläkin, yleensä jälkimmäisenä etunimenä.
Suomessa nimi Marie on Digi- ja väestötietoviraston tietojen mukaan annettu vuoden 2019 loppuun mennessä 7 847 naiselle ja noin 540 miehelle. Marien nimi­päivä on suomen­ruotsalaisen kalenterin mukaan 2. heinäkuuta, joka on myös Marian nimipäivä.
Ahmad Chikh Mousa
Ahmad Chikh Mousa (s. 20. maaliskuuta 2000) on kurdilais-saksalainen potkunyrkkeilijä, joka on ollut toukokuussa 2023 alkaen kansainvälisen potkunyrkkeilyorganisaatio Gloryn höyhensarjan rankingissa sijalla 4. Chikh Mousa otteli toukokuussa 2023 Glory 86 -tapahtuman pääottelussa Gloryn höyhensarjan mestaruudesta, jonka hän hävisi pisteillä hallitsevalle mestarille Petchpanomrungille.
Yksityiselämä
Ahmad Chikh Mousa on syntynyt Kurdistanissa ja hän edustaa Saksaa. Chikh Mousa joutui pakenemaan Lähi-idästä, sillä hänen isänsä oli kurdilainen vapaustaistelija. Hän muutti Saksaan 14-vuotiaan ja aloitti pian potkunyrkkeilyn pudottaakseen painoaan ja päästäkseen hyvään kuntoon. Chikh mousa muutti vuonna 2023 uuden seuran perässä Hollantiin, jossa hän asuu nykyisin.
Skepastó
Skepastó eli Kerýneia (Κερύνεια) tai Kerýneio (Κερύνειο) on vuori Peloponnesoksen niemimaalla Kreikassa. Sen korkeus on metriä.
Skepastó-vuori sijaitsee Akhaian alueyksikön alueella Kalávrytan kunnan Plataniótissan kylän lounaispuolella. Vuorelta saa alkunsa Kerynítis-joki.
David Jansson
David Jansson (7. syyskuuta 1821 Kustavi – 12. kesäkuuta 1883 Kustavi) oli suomalainen laivanvarustaja, joka toimi esikuvana Volter Kilven teoksen Alastalon salissa päähenkilölle. Myös hänen poikansa merenkulkuneuvos Antti Wihuri oli huomattava laivanvarustaja.
Jansson syntyi Kustavin Grönvikin eli Viherlahden kylän Ääritalossa. Hänen vanhempansa olivat Juho Juhonpoika ja Stina Juhontytär. 1840-luvulla Jansson siirtyi Kustavin Lypyrtin eli Lypertön Alastalon isännäksi, mentyään naimisiin talon leskiemännän Liisa Juhontyttären kanssa, jolla oli kaksi lasta. Toinen heistä oli David Ericsson, kirjailija Volter Kilven isä. Alastalon isäntänä Jansson harjoitti kaupankäyntiä ja meriliikennettä ja hänen johdollaan toteutettiin useita laivahankkeita. Hän oli pääosakas 1858 Lokalahden Ruissaarella rakennetussa Lokala-nimisessä prikissä, samoin kuin Kustavin Kaitaisilla 1866 valmistuneessa Kaitais-nimisessä parkkilaivassa. Molempien kapteenina toimi Janssonin poikapuoli David Ericsson. Kaitaisen rakentamisen arvioidaan maksaneen noin 57 000 hopeamarkkaa ja tuottaneen osakkailleen 15 000 markkaa vuodessa 1867–1874, ennen rahtien vähenemistä. Jansson oli mukana myös useissa muissa laivahankkeissa.
Puolisonsa Liisa Juhontyttären kuoltua 1878 Jansson kihlautui Josefina Österbergin kanssa 1882, mutta kuoli kesäkuussa 1883 ennen kuin pariskunta ehti avioitua. Heidän poikansa Anton David (Antti) Wihuri syntyi saman vuoden lokakuussa.
Käännän sivuu
Albumin ensimmäinen single "Käännän sivuu" julkaistiin ilmaiseksi internetissä. Toinen single oli "Liiku", jolla vierailee R&B-artisti Jonna Pirinen. Kolmas ja viimeinen single oli "Nostan kytkintä". Albumille piti alun perin tulla myös kappale "Ei mistään hinnast", jolla vierailevat Spesialisti ja Skandaali, mutta Cheekin silloinen levy-yhtiö Sony ei kelpuuttanut sitä albumille sanoitustensa takia. Kyseinen kappale julkaistiin myöhemmin "Nostan kytkintä" -singlellä sekä Royal Familyn Royal Radio -albumilla.
Talentum
Talentum Oyj oli suomalainen pörssiyhtiö ja ammattilaisiin keskittynyt mediayhtiö, joka kustansi lehtiä ja ammattikirjallisuutta sekä tuotti informaatiopalveluita, koulutusta ja tapahtumia eri alojen ammattilaisille, muiden muassa ekonomeille, insinööreille, juristeille, lääkäreille sekä it- ja markkinointialan ammattilaisille. Vuonna 2016 Talentum siirtyi Alma Media Oyj:n omistukseen ja poistui pörssistä. Talentumin toimintoja jatkaa nyt Alma Talent -niminen Alma Median tytäryhtiö, joka julkaisee entisten Talentumin lehtien lisäksi nyt myös Kauppalehteä.
Talentumin palveluksessa oli noin 750 työntekijää. Talentum toimi Suomessa, Ruotsissa, Tanskassa, Baltian maissa ja Venäjällä.
Talentumin julkaisuvalikoimaan kuuluivat Talouselämä, Arvopaperi ja Tekniikka & Talous -lehdet sekä ammattikirjallisuus.
Osake ja omistus
Talentum Oyj:n osake oli huhtikuuhun 2016 asti listattu NASDAQ OMX Helsingissä. Alma Media teki syksyllä 2015 Talentumista vapaaehtoisen vaihtotarjouksen, minkä jälkeen sillä oli noin 95 prosenttia Talentumin osakkeista. Loput osakkeista se sai haltuunsa pakollisen lunastusmenettelyn kautta.
Lehtiliiketoiminta Suomessa
Talentum tuotti ja kustansi Suomessa seuraavia lehtiä:
Lehtiliiketoiminta Ruotsissa
Talentum tuotti ja kustansi Ruotsissa näitä lehtiä:
Muu liiketoiminta
Talentumin liiketoimintoihin kuuluivat lehtien lisäksi myös ammattitapahtumien järjestäjä Talentum Events, laaja ammattikirjojen kustannustoiminta, juridiikan alan täydennyskouluttaja Talentum Lakikoulutus sekä puhelinmyyntiä harjoittava Suoramarkkinointi Mega.
Historia
Vuonna 1955 suomalaisille juristeille ilmestyi kokoomateos Suomen Laki I, jossa lainsäädännön systematisointia lähestyttiin uudenlaisesta näkökulmasta.
Merkittävä perustamisvuosi nykyisen Talentumin kannalta on myös 1961, jolloin Insinööriuutiset alkoi ilmestyä.
Insinööriuutisia kustantanut Insinöörilehdet Oy ja Talouselämä-lehteä kustantanut Talouselämä Oy listautuivat molemmat Helsingin pörssin OTC-listalle vuonna 1988. Samana vuonna Insinööriuutisten nimi muutettiin Tekniikka & Taloudeksi.
Insinöörilehdet Oy ja Talouselämä Oy fuusioitiin vuoden 1989 lopussa ja vuoden 1990 alusta yhtiö on toiminut nimellä Talentum Oyj.
Mainosuutiset muutettiin Markkinointi & Mainonnaksi vuonna 1994. Seuraavana vuonna Talentum hankki enemmistöosuuden Suoramarkkinointi Megasta ja tamperelaisesta uusmedia- ja multimedia-alan uranuurtaja Mediayhtiö Sansibarista, josta tuli myöhemmin Satama Interactiven tytäryhtiö. Laajentuminen jatkui 45 % omistusosuuden hankkimisella Varesvuo Partnersista vuonna 1997.
Talentum perusti Interaktiivisen Sataman vuonna 1997. Sataman nimi muutettiin kansainvälisempään muotoon ja Satama Interactive Oyj listautui Helsingin pörssin NM-listalle vuonna 2000. Samana vuonna Talentum Oyj ja niin ikään pörssilistattu Kauppakaari Oyj yhdistyivät osakevaihdolla. Kauppakaaren tunnetuimmat tuotteet olivat vuosittain julkaistavat kokoomateokset Suomen Laki I ja Suomen Laki II.
Talentum myi pörssissä 60 prosentin omistuksensa Satama Interactivesta syksyllä 2005. Samana syksynä Talentum osti ruotsalaisen Ekonomi & Teknik Förlagetin. Sen nimi muutettiin Talentum Sweden AB:ksi.
Vuoden 2008 alussa Talentum myi Varesvuo Partners Oy:n sekä premedia-liiketoiminnan. Vuoden 2009 lopussa toiminta laajeni Norjaan Talentumin ostaessa Sverige Bygger ja Norge Bygges -yhtiöt. Ne myytiin edelleen elokuussa 2011. Vuonna 2011 Talentum myi lisäksi Talentum HR -yhtiön (ent. Thomson Fakta Regulatory AB), jonka se oli ostanut vuonna 2007.
Vuonna 2010 Talentum osti tapahtumia ja koulutuksia järjestävän IIR Finland Oy:n. Yhtiön nimeksi muutettiin Talentum Events Oy. Talentum Events toimii Suomessa, Ruotsissa ja Tanskassa.
Vuonna 2016 Talentum Oyj siirtyi kokonaan Alma Median omistukseen. Talentum Oyj:n ja Talentum Media Oy:n liiketoiminnot siirrettiin liikkeenluovutuksella Alma Median omistamalle Kauppalehti Oy:lle. Talentumin asiakaspalvelu ja markkinointi sulautettiin Kauppalehti Oy:öön Alma Talent -nimiseksi tulosyksiköksi. . Samalla Kauppalehti Oy vaihtoi nimekseen Alma Talent Oy.
Peter Drummond
Peter Roy Maxwell Drummond (2. kesäkuuta 1894 – 27. maaliskuuta 1945) oli australialaissyntyinen Yhdistyneen kuningaskunnan ilmavoimien upseeri.
Astuessaan palvelukseen Australian armeijassa 10. syyskuuta 1914 Drummond oli ammatiltaan pankkivirkailija. Hänet määrättiin lääkintämieheksi ja seuraavana vuonna hän toimi leikkausavustajana Gallipoliin lähetetyllä sairaalalaivalla, jossa leikkauksia tehtiin kynttilän valossa alkeellisissa olosuhteissa. Hän sairasti punatautia ja lähetettiin Englantiin tervehtymään.
Matkalla Kanadaan 27. maaliskuuta 1945 lentokone, jossa Drummond matkusti, katosi lähellä Azoreita. Drummondin ja muiden matkustajien oletetaan kuolleen koneen pudottua. Muistojumalanpalvelus pidettiin St Martin-in-the-Fields -kirkossa 8. toukokuuta 1945.
Raoul Dufy
pienoiskuva|Saint-Cloud 1928, öljy kankaalle 46.2 x 55cm. pienoiskuva|Havren satama, öljy kankaalle, 65,4 x 81,3 cm. Raoul Dufy (3. kesäkuuta 1877 Le Havre – 23. maaliskuuta 1953, Forcalquier) oli ranskalainen taidemaalari ja fauvisti. Dufy kehitti keveän ilmavan ja leikittelevän maalaustavan. Hän kuvasi puhtailla suurilla väripinnoilla ja siroilla viivoilla elämää niin kaduilla ja kilpa-ajoissa kuin puistoissa ja regatoissa.
Dufy aloitti opintonsa vuonna 1895 iltakursseilla Le Havren École des Beaux-Artsissa. Siellä hän tapasi Raimond Lecourtin ja Othon Frieszin, joiden kanssa hän myöhemmin jakoi työhuoneen Montmartressa. Dufy sai vuonna 1900 stipendin École des Beaux-Artsiin Pariisiin, jossa hän sai vaikutteita impressionisteilta, kuten Claude Monet ja Camille Pissarro. Opinnoissa hän tutustui myös Georges Braqueen. Dufy maalasi usein Le Havren lähellä Sainte-Adressen rannalla, jonka Eugène Boudin teki tunnetuksi. Vuonna 1904 hän työskenteli Fécampissa Englannin kanaalin rannikolla.
Henri Matissen maalaus Luxe, Calme et Volupté Salon des Indépendantsissa vuonna 1905 sai Dufyn kiinnostumaan fauvismista, puhtaista väreistä ja vahvoista ääriviivoista. Dufyn maalasi fauvistisesti noin vuoteen 1909 asti, jolloin Paul Cézannen maalaukset johdattivat häntä kohti uudenlaista maalaustapaa. Vuoden 1937 Exposition International -näyttelyä varten Pariisissa Dufy teki yhden suurimmista koskaan tehdyistä maalauksista, oodin sähkölle nimeltään La Fée Electricité. Dufy teki muitakin seinämaalauksia julkisiin rakennuksiin sekä kuvakudoksia ja kuoseja. Lisäksi hänen kuvituksiaan on Guillaume Apollinairen, Stéphane Mallarmén ja André Giden kirjoissa.
Vuoteen 1950 mennessä Dufyn työkyky heikkeni nivelreuman vuoksi. Dufy kuoli Forcalquier’ssa Ranskassa 23. maaliskuuta 1953. Hänet haudattiin Matissen lähelle Cimiez’n luostarin hautausmaalle Nizzan esikaupunkiin.
Suomalaisen Sana-Lugun Coetus
Suomalaisen Sana-Lugun Coetus oli ensimmäinen varsinainen suomen kieltä sisältänyt laajempi sanakirja. Sen toimitti Daniel Juslenius, ja se ilmestyi vuonna 1745. Se sisältää noin 16 000 suomen kielen sanaa, ja sen lopussa on ruotsin sanojen luettelon. Sanakirja sisältää paljon 1700-luvun keinotekoisia uudissanoja.
Sanakirjasta julkaistiin vielä vuonna 1917 Salomon Kreanderin ja Juhana Castrénin täydentämä ja A. V. Koskimiehen toimittama painos. Näköispainos sanakirjasta on julkaistu vuonna 1968.
Radio 957
Kanavan aamuohjelmaa juontaa Mika Lintu ja iltapäiväohjelmaa Antti Granlund. Musiikkilinja koostuu kotimaisista ja ulkomaisista rock-klassikoista. Radiouutiset toimittaa MTV Uutiset.
Gestapo 666
Gestapo 666 on ranskalainen black metal NSBM -yhtye. Yhtye on perustettu vuonna 2000 ja sen sanoitukset liittyvät vahvasti satanismiin, okkultismiin ja terrorismiin.
Yhtyeellä ei ole koskaan ollut virallista kokoonpanoa.
Radio 957
Radio 957 aloitti toimintansa vuonna 1985 yhtenä Suomen ensimmäisistä kaupallisista radiokanavista. Kanavan omistaa nykyään Bauer Media.
Historia
Radio 957:n toimiluvan sai Tampereen Yliopiston Ylioppilaskunta 21. tammikuuta 1985. Radion puuhamiehinä olivat Jukka Kulmala ja Ari Rannisto. Lähetystoiminta alkoi Tampereella 15. elokuuta 1985.
Ri-pronomini
pienoiskuva|Äänite ranskalaisen laulajan Guillaume Armiden laulusta Ri liberas (Hän on vapaa). Ri (, possessiivimuoto: ria ) on esperantossa yksikön kolmannen persoonan sukupuolineutraali pronomini. Kyseistä suomen kielen hän-sanaa vastaavaa uudissanaa käytetään täydentämään sukupuolisidonnaisia pronomineja li ja ŝi, joita vastaavat mm. englannin kielen sanat he ja she. Osa puhujista käyttää pronominia ri puhuttaessa henkilöstä, jonka sukupuolta ei tiedetä tai silloin, kun sukupuolen mainitseminen ei ole toivottavaa. Käytäntö vastaa englannin kielen pronominin they käyttöä yksittäiseen ihmiseen viitattaessa, joskin sanan syntyminen täysin tyhjästä olemassaolevien pronominien pohjalta vertautuu ruotsin kielen sanaan hen. Esperantoksi kyseisen pronominin käyttöä kutsutaan nimityksellä riismo (, sananmukaisesti ri-ismi).
Radio 957
Historia
Asema lähetti myös RDS-tekniikkaa hyödyntäen mainostekstejä vastaanottimien tekstinäyttöön Tampereella.
Ri-pronomini
Esperantoakatemian jäsen Marcos Cramer julkaisi vuonna 2020 sukupuolineutraalien pronominien käytöstä esperantossa tutkimuksen, jossa todetaan ri-pronominin olevan nykyisin käytetympi ja tunnetumpi kuin kymmenen vuotta sitten. Lisäksi kehityksen havaittiin olevan voimakkaampaa nuorten keskuudessa. Tutkimuksen mukaan pronominilla ri viitataan esperantossa laajalti ei-binäärisiin ihmisiin, mutta ilmaisun käyttö on huomattavaa myös viitatessa tarkemmin määrittelemättömiin henkilöihin.
Radio 957
Lähetystaajuudet
Alkuperäisen tamperelaisen lähetystaajuuden 95,7 MHz lisäksi radiolla on myös seuraavat lähettimet: